Beseerde blouaap in KZN gered(Foto: RUSA/Facebook) ŉ Blouaap-wyfie is Donderdag in Tongaat, KwaZulu-Natal gered ná sy haar twee bene in ŉ bakleiery beseer het. Lede van die Reaction Unit South Africa (RUSA) het omstreeks 11:47 reageer ná berigte dat sy nie kan beweeg nie. Sy is vroeër deur ŉ lid van haar trop aangeval. “Beamptes het dadelik die Monkey Helpline gekontak. Kenner Steve Smith het by die toneel opgedaag en haar van die perseel verwyder.” Sy sal behandeling ontvang en later weer in haar natuurlike habitat vrygelaat word.